CELEX: E2012C0265
Language: sl
Date: 2012-07-05 00:00:00
Title: Odločba Nadzornega organa Efte št. 265/12/COL z dne 5. julija 2012 za odobritev načrta ukrepov, ki ga je Norveška predložila za eksotične bolezni s seznama, ki prizadenejo vodne živali

8.11.2012   
            
            
               SL
            
            
               Uradni list Evropske unije
            
            
               C 340/4
            
         ODLOČBA NADZORNEGA ORGANA EFTE
   št. 265/12/COL
   z dne 5. julija 2012
   za odobritev načrta ukrepov, ki ga je Norveška predložila za eksotične bolezni s seznama, ki prizadenejo vodne živali
   2012/C 340/03
   NADZORNI ORGAN EFTE JE –
   ob upoštevanju akta iz točke 8a, dela 3.1, poglavja I Priloge I k Sporazumu EGP
   Direktiva Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1), kakor je bila popravljena in spremenjena;
   ob upoštevanju Odločbe kolegija št. 259/12/COL o pooblastitvi pristojnega člana kolegija za sprejetje te odločbe;
   ob upoštevanju naslednjega:
   V skladu s členom 47(1) Direktive 2006/88/ES je Norveška pripravila načrt ukrepov za eksotične bolezni s seznama, ki prizadenejo vodne živali.
   Norveška je 30. junija 2011 v skladu s členom 47(4) Direktive 2006/88/ES predložila načrt ukrepov Nadzornemu organu Efte v odobritev.
   Nadzorni organ Efte je v tesnem sodelovanju z Evropsko komisijo pregledal načrt ukrepov za eksotične bolezni s seznama, ki prizadenejo vodne živali.
   Poleg tega je Nadzorni organ Efte aprila 2012 v zvezi z načrti ukrepov izvedel misijo na Norveško.
   Pregled Nadzornega organa Efte in preiskave, ki so bile opravljene med misijo na Norveško kažejo, da načrt ukrepov, ki ga je predložila Norveška, izpolnjuje zahteve iz člena 47 in Priloge VII k Direktivi 2006/88/ES.
   Nadzorni organ je s svojo Odločbo št. 259/12/COL predložil zadevo Veterinarskemu odboru Efte, ki pomaga Nadzornemu organu Efte. Odbor je soglasno sprejel predlog, ki ga je dal Nadzorni organ Efte. Posledično so ukrepi iz te odločbe v skladu s soglasnim mnenjem Veterinarskega odbora Efte, ki pomaga Nadzornemu organu Efte, in končna različica besedila o ukrepih ostane nespremenjena.
   Zato je primerno, da se odobri načrt ukrepov, ki ga je predložila Norveška, za eksotične bolezni s seznama, ki prizadenejo vodne živali –
   SPREJEL NASLEDNJO ODLOČBO:
   Člen 1
   Načrt ukrepov, ki ga je Norveška predložila za eksotične bolezni s seznama, ki prizadenejo vodne živali, se odobri.
   Člen 2
   Ta odločba začne veljati 5. julija 2012.
   Člen 3
   Ta odločba je naslovljena na Norveško.
   Člen 4
   Ta odločba je verodostojna v angleškem jeziku.
   
      V Bruslju, 5. julija 2012
      
         
            Za Nadzorni organ Efte
         
         Sverrir Haukur GUNNLAUGSSON
         
            Član kolegija
         
         Florence SIMONETTI
         
            V. d. direktorja
         
      
   
   
      (1)  UL L 328, 24.11.2006, str. 14, ter Dopolnilo EGP št. 32, 17.6.2010, str. 1 v islandskem jeziku in št. 35, 23.6.2011, str. 44 v norveškem jeziku.